Airbus A330.
**Airbus A330** er et tomotors jetfly som benyttes til passasjer- og fraktflygninger på mellomlange og lange distanser. Flyet produseres av Airbus og kompletteres av Airbus A340, som i utgangspunktet er samme konstruksjon, men med fire motorer og lengre rekkevidde.

A330 finnes i to versjoner, grunnmodellen A330-300 med plass for 295 passasjerer, og den mindre A330-200 med plass for 253 passasjerer i standardkonfigurasjon.

SAS har 8 A330-300-fly i sin flåte, med plass til 264 passasjerer (34 business-seter, 35 economy extra-seter og 195 economy-seter). Utgaven benyttes for det meste på flygninger til USA, bl a mellom Oslo og New York. SAS hadde også 8 A340-300, som for det meste ble benyttet på flygninger til Asia disse ble hugget opp i Pinal Airpark i Arizona i 2020.

A330 har en svært god sikkerhetsstatistikk selv om et fly gikk tapt under en testflygning i Toulouse 30. juni 1994 og alle syv ombord omkom. I rutetrafikk har A330 aldri hatt en dødelig ulykke fram til 2009. 1. juni 2009 gikk Airbus A330-200 fra Air France med 228 personer om bord ned i Atlanterhavet på vei fra Rio de Janeiro til Paris. Ulykkesårsaken var pilotfeil. 2. og 3. pilotene misforstod instrumentene og styrte flyet ned i Atlanterhavet. Kapteinen lå og sov, men grep ikke inn slik han skulle. .
Den 12. mai 2010 styrtet ei Airbus A330-200 i Tripoli i Libya. 103 mennesker omkom, kun én overlevde. Flyet eies av det libyske flyselskapet Afriqiyah Airways. Det var på vei fra Johannesburg til London, og skulle mellomlande i den libyske hovedstaden da ulykken skjedde.

Den mest alvorlige nestenulykken skjedde 24. august 2001 da det kanadiske Air Transat Flight 236 mellom Toronto og Lisboa gikk tom for drivstoff midt over Atlanteren og dermed mistet all motorkraft. Flygerne klarte å holde flyet i luften i om lag 20 minutter og gled 120 km inn til en nødlanding på en militærflyplass ved Lajes på Asorene. Uhellet skyldtes en drivstofflekkasje, før flyet dro fra Toronto ble den ene motoren byttet ut, men nye drivstoffslanger passet ikke og da ble gamle slanger satt på plass, en av dem lå inntil noe i motoren og da ble den ødelagt. Flyet brukte hele rullebanen til å stoppe, da flyet ikke fikk brukt motorbremser til å stoppe flyet, det ble kun brukt hjulbremser, noe som gjorde at nesten alle hjulene eksploderte, kun 2 dekk var hele.

Referanser
----------

1. ↑  Marius Lorentzen (01.12.2020). «A340-flyene til SAS har tatt sin siste tur: – En milepæl i vår historie». E24. Besøkt 3. august 2023. «Ifølge SAS tok nemlig den aller siste A340-maskinen i flåten av 06:45 onsdag med destinasjon «Pinal Airpark» i Arizona, der den skal hugges opp og gjenvinnes.»
2. ↑  Beskrivelse av Toulouse ulykken (engelsk)
3. ↑  Harald S. Klungtveit (7. juni 2009). «Dagbladet.no: Her er det tragiske beviset». Dagbladet.no. Besøkt 10. juni 2009.
4. ↑
5. ↑  Beskrivelse av Air Transat rute 236 (engelsk)

Eksterne lenker
---------------

* Offisielt nettsted Rediger på Wikidata

* (en) Airbus A330 – kategori av bilder, video eller lyd på Commons Rediger på Wikidata

* (en) Airbus A330 – galleri av bilder, video eller lyd på Commons Rediger på Wikidata
* Fakta om de ulike Airbus-modellene
* Airliners.net: fakta og bilder om Airbus A330-300

  


| * v
* d
* r
Luftfartøy fra Airbus |
| --- |
| Fly | 

|  |  |
| --- | --- |
| **Sivile (Airbus)** | A300 **·** A300 Beluga **·** A310 **·** A320-familien (A318 / A319 / A320 / A321) **·** A330 **·** A340 **·** A350 XWB **·** A380 **·** E-Fan (eksperimentelt) **·** A320neo-familien **·** A330neo (under utvikling) **·** NSR (foreslått) |
| **Militære (Airbus Defence and Space)** | A310 MRTT **·** CC-150 Polaris **·** A330 MRTT **·** A400M **·** C212 **·** CN235 **·** C295 **·** HC-144 **·** Mako/HEAT (kansellert) **·** KC-45 (foreslått) **·** Eurofighter Typhoon |

 |
| Helikoptere(Airbus Helicopters) | 

|  |  |
| --- | --- |
| **Sivile** | H120 **·** H125 **·** H130 **·** H135 **·** H145 **·** H155 **·** H160 **·** H175 **·** H215 **·** H225 **·** AS355 **·** SA/AS365 **·** X3 (eksperimentelt) |
| **Militære** | H125M Fennec **·** H135M **·** H145M **·** H215M **·** H225M **·** AS565 Panther **·** EC665 Tiger **·** HH/MH-65 **·** NH90 **·** UH-72 |

 |
| EU-portalen · Luftfartsportalen |

|  |  |
| --- | --- |
| Oppslagsverk/autoritetsdata | Store norske leksikon **·** GND **·** LCCN
 |